193 
Plougskjærbenet af An. datifrons vil give et Billede af den sam- 
tidige Udvikling og Frembrud af et yngre Tandsæt under og ved 
Siden af det gamle; men dette Forhold paa et mere fremrykket 
Stadium vil endnu tydeligere sees paa flere af vore Præparater af 
tilsvarende Partier af An. lupus og An. minor; samtlige Tænder af 
et ældre Tandsæt ere baade i lige Grad afslidte og underminerede af 
de ligelig udviklede nye Tænder og det i begge Rækker af Tygge-. 
tænderne. Det synes ikke at kunne undgaaes, at for en vis kort 
Tidsfrist maatte en saadan Fiskemund blive mindre vel skikket til 
at tage Føde af sædvanlig Beskaffenhed for Arten eller at knuse 
Føden med sædvanlig Kraft. Maaske skeer der for et saadant Tids- 
rum en vis Ændring i!Diæten, saa at da lidt mindre haardskallede 
"eller tykskallede Dyr opsøges. 
At de nye Tandanlæg stedse dannes, for de parrede Knoklers 
ydre Tandrække paa den udvendige Side af Knoklen, for den indre 
"Række paa den indvendige Side, og at de efterhaanden trænge sig 
dybere og dybere ind i selve Benet og ind under de gamle Tænder, 
som tilsidst undergraves af deres store Alveoler, fortjener at erindres. 
Paa den uparrede Vomer anlægges Tandrækken paa den udvendige 
Side af hver Række. 
Et andet høist interessant Træk hos de her adskilte Arter af 
Anarrhichas er det, at de i Tandforholdene paaviste Forskjellig- 
heder imellem Arterne følge med bestemte Tillæmpninger i Hovedets 
Benbygning, og at begge disse Grupper af Forskjelligheder ere saa 
store, uagtet Arternes Ydre — man oversaa jo Betydningen af 
Farve og Farvetegning — .var saa ligt, at man baade meget og 
"længe krympede sig ved at anerkjende deres Artsforskjelligheder. 
Medens altsaa den Zoolog, der gik efter det Ydre, var udsat for 
at regne Alt sammen som én Art, vilde Palæologen, der jo kun 
" sjelden kan holde sig til det Ydre, men som her havde enten en- 
kelte Tandrækker eller visse Partier af Hovederne for sig, intet 
Øieblik være i Tvivl, om han skulde sondre dem som forskjellige 
Arter eller føre dem sammen til én, De her nærmere omtalte 
Vidensk. Meddel. fra den naturh. Foren. 1876. 13 
